अब खज़ाना हथियाने का समय आ गया है।
टाको ब्रा
देखते हैं तुम अपने बिजली के तार के बिना क्या हथियाती हो।
जिसे सर्फ़साइड गर्ल्ज़ ने पहले ही चुरा लिया है।
यह क्या हुआ?
मशीन अब भी काम कर रही है। मुझे सैम और जेड को ढूँढना होगा।
अगर यह मोतियों वाली गुफा ही सर्फ़साइड का असली खज़ाना है,
तो इसका मतलब समझ में आता है।
डॉक्टर फ़ाइफ़र ने इन क्वांटम मोतियों को ढूँढने के लिए किंबर के दिए मोती की मदद से
अपनी मशीन को बनाया है।
-किंबर ने मोती दिया या गुस्से में फ़ेंका? -ऐसा ही कुछ।
पर अब हमें पता है कि उनकी मशीन ही डेंजर प्वॉइंट को नष्ट कर रही है।
हमने यह कर दिखाया, सैम! हमने रहस्य सुलझा लिया!
-हमने इसका कुछ हिस्सा सुलझाया है। -क्या मतलब?
पैलीग्रो
द लेडी ने "पैलीग्रो" लिखा और इतनी मुसीबतें उठाईं
अपने क्वांटम मोती को छुपाने के लिए।
शायद वह नहीं चाहती थी कि यह गलत हाथों में पड़े।
यह गुफा सिर्फ़ खज़ाना नहीं है। यह शापित खज़ाना है।
सैम, यह सिर्फ़ एक कहानी है। इसका मतलब यह नहीं है कि यह असली है।
तुमने "अब्सिडियन फ़्लायर" के लिए भी यही कहा था।
सही है। वह बूई नहीं थी।
प्राचीन बुराई! देखा? यह शापित है।
चलो यहॉं से चलें!
रास्ता बंद हो गया है।
हम फँस गए हैं।
सर्फ़साइड गर्ल्ज़
म… मुझे पता है कि हम एक गुफा में फँस गए हैं,
पर कम से कम पिछले वाले भूकंप ने रास्ता खोल दिया था।
यह बहुत सुंदर है। एक तरह से आप भूल जाते हैं कि यह शापित खज़ाना है।
मुझे लगता है डॉक्टर फ़ाइफ़र ने इसके बिना मशीन शुरू कर दी है।
-हमें यहाँ से निकलना होगा। -हमारा भूत कहाँ है?
रेमी!
वे डूबे नहीं।
किसी ने हमारे असली सिक्कों को संग्रहालय के नकली सिक्कों से बदल दिया!
गर्मियों के त्योहार की शुभकामनाऍं!
बुढ़ऊ चाचा ऑल्सन मेले के ज़ोन ए में भुतहा झूलों की सैर करवाने की पेशकश कर रहे हैं।
केवल नकद या क्रैडिट। सामान की अदला-बदली नहीं।
जा़हिर है, मैं एक कप सूप
या मोज़े की एक जोड़ी के लिए मना नहीं करूँगा।
बुढ़ऊ चाचा ऑल्सन की भुतहा सैर
सैम?
जेड?
तुम यहॉं हो?
लाइटहाउस में रहने वाले ने सर्फ़साइड गर्ल्ज़ के सिक्के चुराए।
सर्फ़साइड का बर्गर डूड
सैम!
जेड!
तुम कहॉं हो?
हम फँस गए हैं! हमारी मदद करो!
क्या कोई हमें सुन सकता है? क्या कोई बाहर है? मदद करो!
हमें कोई नहीं सुन सकता।
कोई फ़ायदा नहीं है।
बच्चों, चलो!
मैंने तुम्हें गुफा में मटरगश्ती करने के बारे में चेतावनी दी थी। समझो, कर्ज़ चुका दिया।
ओह, नहीं।
आज सूरज उगने के बाद से ही हमारा जहाज़ तेज़ी से गायब हो रहा है।
मुझे डर है एक बार सिर गायब होने के बाद…
हमारी बारी आएगी।
नहीं। ऐसा नहीं होगा।
हमें पता है इसके पीछे कौन है।
हम उसे रोककर आपके घर को बचाएँगे।
हमें रेमी को ढूँढना होगा!
सर्फ़साइड के गर्मियों के त्योहार की टिकट बिक्री
सुनिए, गर्मियों के त्योहार की टिकट खरीद लीजिए!
ज़ोन ए में हम सवारी करवाऍंगे और ज़ोन बी और जे में भोजन मिलेगा… हर जगह मज़ा!
सारा पैसा सर्फ़साइड संरक्षण समिति के पास जाएगा।
फ़नल केक खाइए, अपनी जगह बचाइए।
सर्फ़साइड
सर्फ़साइड का गर्मियों का त्योहार
वीआईपी पास ऑल् एक्सेस
कितने टिकट हुए?
खेल खेलने के लिए पाँच, फे़रिस व्हील की सवारी के लिए सात,
टिल्ट-ए-व्हर्ल के लिए दस,
पर इसे व्हर्ल-एंड-व्हिप के साथ मत गड़बड़ाना।
उसमें आंखें पुतलियों से बाहर आ जाती हैं।
मज़ेदार तरीके से।
मस्ती करो!
अरे, टिकटों की बिक्री कैसी है?
-बढ़िया। हमें एक और रोल की ज़रूरत होगी। -मैं लाती हूँ!
एमी को हमारी समिति का स्वयंसेवक बनने के लिए कैसे मनाया?
उसने प्रस्ताव दिया।
माँ-बेटी में बात हुई ध्यान देने के बारे में।
इस बार यह टिकेगा?
क्या पूरे शहर को लगता है कि मैं ध्यान नहीं देती?
-अभी आई। -ठीक है।
अरे, डैड! मुझे आपकी याद आती है!
मॉम ने कहा कि वे केवल सिक्के से
चलने वाले घोड़े में बैठेंगी, और वह भी केवल इसलिए कि वह ख़राब है।
अरे, एम्स।
यात्री सैन फ़्रांसिस्को के लिए उड़ान संख्या 588 में जाऍं।
आप कहाँ हैं? वह शोर कैसा है?
मैं अभी एयरपोर्ट पर हूँ। यह मेरा आखिरी पड़ाव है।
-आप घर आ रहे हो? -मैं लगभग एक घंटे में वहाँ पहुँच जाऊँगा।
हाँ! डैड, मैं बहुत ख़ुश हूँ! आप समझ नहीं सकते।
स… सुनो, अपनी मॉम को मत बताना। मैं चाहता हूँ कि उसे सरप्राइज़ दूँ।
उन्हें यह पसंद आएगा।
रुकिए! मैं मदद कर सकती हूँ।
हम आँगन में पिकनिक करके मॉम को सरप्राइज़ दे सकते हैं।
मैं मॉम का पसंदीदा खाना लाऊँगी। हमारे पास फूल होने चाहिए।
और तकिए।
मॉम ज़मीन पर खाना खाऍंगी? उन्हें आराम चाहिए होगा।
यह एक अच्छा विचार है, एमी।
एक घंटा। आँगन में।
आप मुझ पर भरोसा कर सकते हैं, क्योंकि मैं एक कैमरा हूँ।
ताज़ा पॉपकॉर्न हॉट डॉग्स
ऑल्सन कहॉं गया?
वह बूढ़ा आदमी चीते की तरह चलता है! एक बूढ़ा चीता, पर फिर भी।
-रेमी! रेमी, तुम यहॉं हो। -रेमी!
किसी ने हमारे सिक्के चुरा लिए।
और वही "किसी ने" नकली भुतहा सैर करवाकर पर्यटकों को ठगता है।
सर्फ़साइड का बर्गर डूड
नाया पकवान तॉर्ताज़
दोबारा नहीं!
मेरा गुब्बारा डांस नहीं कर रहा है। हम तॉर्ताज़ का विज्ञापन कैसे करेंगे?
हे, मुझे पता है तुम हमारे नए पकवान को बेचने में घबरा रहे हो…
सर्फ़साइड के लोगों का हमारे तॉर्ताज़ को ख़ारिज करने का मतलब होगा कि वे हमारी संस्कृति को ख़ारिज करते हैं।
और अगर वे हमारी संस्कृति को ख़ारिज करते हैं, तो मैं कहता हूँ कि हम
उन्हें ख़ारिज करके सर्फ़साइड से चले जाऍं।
-पीटी… -मुझे मीट बचाना है।
अरे, फ्रिज मत खोलो। फिर से बोल रहा हूँ, फ्रिज मत खोलो!
तुम ठंडी हवा को बाहर कर दोगी।
चिंता मत करो। बस वोल्टेज कम हुआ है।
मेरा मन कहता कि सिर्फ़ वोल्टेज कम नहीं हुआ है।
मैं सहमत हूँ।
फ़ाइफ़र ने कहा था वह बड़ा हाथ मारना चाहती है।
फिर उसने अपनी मशीन चालू की, और ज़मीन हिलने लग गई।
हमने यह महसूस किया। तो, उसे न केवल शापित खज़ाना मिला, बल्कि वह उसे ले भी जा रही है।
जो पूरी गुफा है।
इससे पूरा डेंजर प्वॉइंट नष्ट हो जाएगा।
प्राचीन बुराई फैल जाएगी, और मेरा और तुम्हारा घर नष्ट हो जाएगा।
रेमी…
अब "अब्सिडियन फ़्लायर" का केवल सिर ही बचा है।
तब शायद हमें बहुत देर हो चुकी है।
नहीं, हमें देर नहीं हुई है! हम फ़ाइफ़र को बचकर नहीं जाने देंगे।
अगर हमें उसका पासकोड मिल जाए, तो शायद हम उसकी मशीन बंद कर पाऍंगे।
पर वह हमें नहीं देगी।
रुको। शायद वह दे देगी।
याद है, फ़ाइफ़र को नहीं पता कि हम जानते हैं कि वह जो कर रही है वह गलत है।
तो मूर्ख बनने का नाटक करना सही रहेगा।
चलो!
मुझे पता नहीं हम कहाँ जा रहे हैं और क्यों। पर चलो यह करते हैं!
तो, तुमने कोई भी तॉर्ताज़ नहीं बेचे?
यहॉं ज़्यादा लोग नहीं आ रहे। बिजली जाने के बाद सब चले गए।
मॉम, यह एकदम ताज़ा गुआकामोली बर्बाद हो गया है!
बेचारा पीटी।
-हैलो? -मैं देखती हूँ मैं क्या कर सकती हूँ।
सैल टावर भी काम नहीं कर रहे हैं।
मॉनिका, क्योंकि झूले नहीं चल रहे हैं तो लोग अपने पैसे वापस मॉंग रहे हैं।
कितने लोग हैं?
ठीक है। ठीक है।
हम ज़ोन ए में पानी और नाश्ता भेजते रहेंगे।
उन्हें कहो कि बिजली जल्दी ही आ जाएगी,
और अगर वे धनवापसी के लिए कहें, तो उन्हें और पानी और नाश्ता दो।
समझ गई।
तुम दोनों ज़रा आओगे?
ठीक है, सुनो। चलो सामान निकाल लें।
हो सकता है लोग पैसा वापस ना मॉंगें
संरक्षण समिति के बैग मुफ़्त में मिलने पर? हाँ।
चलो।
मॉम? मॉम?
मुझे बस एक काम दिया था!
डॉक्टर फ़ाइफ़र?
आप यहाँ क्या कर रही हैं?
यही सवाल मैं तुमसे पूछ सकती हूँ।
यहॉं घूमने के लिए आना मना है।
मेरी मॉम संरक्षण समिति में हैं,
तो मैंने उनकी चाबी ले ली।
मैं बस थोड़ी देर के लिए त्योहार की भीड़ से दूर रहना चाहती थी।
वाह। यह अब तक का सबसे बड़ा थियोडोलाइट है जो मैंने देखा है।
यह थियोडोलाइट नहीं है, जेड।
अह, तो फिर यह अब तक का सबसे बड़ा मृदा नमी मापक है जो मैंने देखा है।
बहुत मूर्ख भी मत दिखो, जेड। बस उससे पासवर्ड ले लो।
ओह, मैं अब भी इस "मूर्ख दिखने" की योजना को समझ नहीं पाया हूँ।
फ़ाइफ़र को जिज्ञासु दिमागों को पढ़ाना पसंद है,
तो जेड उससे कुछ सवाल पूछेगी और उसे अपनी बड़ी मशीन दिखाने के लिए कहेगी।
फिर, जब फ़ाइफ़र अपना पासवर्ड डालेगी,
तो तुम वहॉं जाकर मुझे चिल्लाकर यह बता दोगे।
बड़ी चालाकी वाली बात है।
यह कैसे काम करता है?
रुको।
क्या तुम्हारी चेन फे़रोमैग्नेटिक है?
इसे उतार दो। सुरक्षा के लिए।
मैं नहीं चाहती कि तुम इससे चिपक जाओ।
आप ज़मीन के सर्वेक्षण के लिए विद्युतचुंबक इस्तेमाल कर रही हैं?
यह मिट्टी के कटाव को माप सकता है?
ऐसा ही कुछ।
तो, वह मॉनिटर दिखाता है कि विद्युतचुंबक कितनी शक्ति का उपयोग कर रहा है?
यह बहुत ऊर्जा खाता है।
क्या सर्फ़साइड का विद्युत ग्रिड इसे झेल सकता है?
मैं ख़तरे वाली निशान के पास रहती हूँ पर इसे पार नहीं करती।
अगर आप कर जाऍं तो क्या होगा?
यह बेहद अस्थिर है, पर मुझे पता है मैं क्या कर रही हूँ।
आपको हमेशा पता होता है कि आप क्या कर रही हैं, डॉक्टर फ़ाइफ़र।
और जब लोग देखेंगे कि मैंने क्या खोजा है,
तो मुझे किसी भी तरह के पर्यावरण के उल्लंघन पर छूट मिल जाएगी।
आपने क्या खोजा है?
आप ज़मीन का सर्वेक्षण नहीं कर रही थीं।
यह मिट्टी के कटाव के बारे में नहीं है, है ना?
तुम समझदार हो।
तुम एक राज़ दबाकर रख सकती हो?
मैंने एक असीमित अक्षय ऊर्जा स्रोत की खोज की है।
क्वांटम मोती?
वर्तमान में, ऊर्जा उत्पादन
वैश्विक ग्रीनहाउस गैस उत्सर्जन के कम से कम 87% के लिए जिम्मेदार है,
पर इस ऊर्जा स्रोत के बाद,
हमें तेल, कोयला या गैस पर निर्भर नहीं रहना पड़ेगा।
तो, यह कोई समस्या नहीं होगी।
तो आप कह रही हैं कि आपकी खोज से जलवायु परिवर्तन ख़त्म हो सकता है?
मुझे पता था तुम समझ जाओगी कि मैं क्या कर रही हूँ।
-मुफ़्त तॉर्ताज़, केवल आज के लिए। -यह लो।
पिक-अप यहाँ से ऑर्डर यहॉं से
देखा, लोगों को असली मैक्सिकन खाना बहुत पसंद है। मुझे पता था वे इसे पसंद करेंगे।
तुमने अंदाज़ा लगाया था, पीटी। और मुफ़्त का भोजन लोगों को तब तक खुश रखेगा
जब तक कि झूले वापस नहीं चलने लग जाते।
इससे बढ़िया प्रचार भी होता है। पहले वाला मुफ़्त है।
वे इसका स्वाद लेते हैं, पसंद करते हैं और ज़्यादा के लिए वापस आते हैं।
शानदार योजना, पेड्रो। तुमने हार नहीं मानी। हमें तुम पर गर्व है।
कल, हम मिर्च के पकोड़े मेन्यू में जोड़ देंगे।
मतलब, इतना गर्व भी नहीं है।
आप क्या कर रही हैं?
बिजली व्यवस्था को स्थिर करने के लिए जनरेटर को कम कर रही हूँ।
जेड, देखो।
नहीं।
डेंजर प्वॉइंट नष्ट हो रहा है, डॉक्टर फ़ाइफ़र।
सर्फ़साइड संरक्षण समिति के सदस्य होने के नाते आपको यह पता होना चाहिए।
वैज्ञानिक सबूत बताते हैं
कि आपकी खोज के कारण ही क्षरण हो रहा है।
किसी ऐसी चीज़ की तुलना में जो संभावित रूप से दुनिया को बचा सकती है, भला एक चट्टान क्या चीज़ है?
संभावित रूप से?
क्या आपने इस नए ऊर्जा स्रोत का परीक्षण किया है कि यह कितने काम का है?
आप डेंजर प्वॉइंट से असल में निकाल क्या रही हैं,
और आप यह दावा कैसे कर रही हैं
कि यहॉं पूरे ग्रह की आपूर्ति के लिए पर्याप्त ऊर्जा है?
वाह। यह बहुत ज़्यादा सवाल नहीं हैं?
जिज्ञासु दिमाग।
शायद कुछ ज्यादा ही जिज्ञासु।
आप सभी जोखिमों और समस्याओं की पहचान करने के लिए
अपनी नई खोज का परीक्षण क्यों नहीं कर रही हैं?
वैज्ञानिक पद्धति में कोई शॉर्टकट नहीं होता है।
सच्चे वैज्ञानिक सिद्धांतों को देने
और ज्ञान को पैदा करने के लिए आवश्यक शोध करते हैं।
-आपने ही तो कहा था। -मुझे पता है मैं क्या कर रही हूँ!
इससे तुम्हारा कोई संबंध नहीं है।
जेड, तुम यहॉं हो।
हमें त्योहार में चलना चाहिए, नहीं तो हमारे माता-पिता परेशान होंगे।
तो, इन्हें कैद करने की कोशिश करने से पहले मैं दो बार सोचता, साइंस वाली आंटी।
अब मुझे माफ़ करना, मुझे यहॉं से जाना होगा।
अपने त्योहार का मज़ा लो।
इससे बात नहीं बनी।
मूर्ख बनने से काम नहीं हुआ।
मेरे पास नया समझदारी वाला प्लान है।
डॉक्टर फ़ाइफ़र ने कहा उनकी मशीन बहुत अस्थिर है।
"ख़तरे के निशान में रहती है।"
हाँ। वह इतनी शक्ति का उपयोग कर रही है कि मशीन लाल रेखा तक पहुँच जा रही है।
यही तो। इसलिए हम उसे थोड़ी ऊर्जा और देंगे ताकि वह लाल रेखा को पार कर जाए।
तुम क्या करना चाहती हो?
हम डेंजर प्वॉइंट को बचाना चाहते हैं।
-तो क्या हम आपका जनरेटर उधार ले सकते हैं? -नहीं, भाग जाओ।
पता है जो सिक्के आपने चुराए थे?
उनके ऊपर एक समुद्री डाकू के भूत की छाया है।
क्या वह भी कटे सिर वाला जीवनरक्षक है?
बेट एन टैक
यह क्या था?
अपने बर्गर का मज़ा लो।
ठीक है। मैं जनरेटर लेकर आता हूँ। बस भूत के हमले को रोक दो।
बदमाश बच्चे। बूढ़े आदमी से भारी जनरेटर मँगवा रहे हैं।
अब ऑल्सन की नकली भुतहा सैर के पास एक असली भुतहा कहानी होगी।
यार्र!
भुने हुए शाकाहारी टाको
चरण एक। पूरा हो गया।
चरण दो। बिजली शुरू करो।
इंजन स्विच - ऑफ़ ऑन शुरू
वोल्टेज एडजस्टर न्यूनतम अधिकतम
नहीं। नहीं!
नहीं!
क्या… वह क्या है? नहीं।
यह क्या कर रही है? यह नहीं…
यह नहीं हो सकता।
यह काम कर रहा है। इसके फटने से पहले निकल चलो।
तुम यहाँ नहीं रुक सकतीं। यह सुरक्षित नहीं है।
क्या?
अरे! बिजली वापस आ गई!
हॉं। मेरा गुब्बारा काम कर रहा है।
हमने बुरे इंसान को हरा दिया।
और रहस्य को सुलझा लिया।
मुझे पता था सर्फ़साइड गर्ल्ज़ ऐसा कर सकती हैं।
मॉम?
एमी?
-बहुत-बहुत शुक्रिया। -मॉम, आप यहाँ हैं!
-आपको मेरे टेक्स्ट नहीं मिले? -फ़ोन काम नहीं कर रहा था। क्या हुआ?
मैं कुछ अच्छा करना चाहती हूँ।
आप और डैड बहुत मेहनत करते हैं, और एक दूसरे के साथ समय नहीं बिता पाते हैं।
पर मैं वह भी नहीं कर पाई क्योंकि मैं ध्यान नहीं दे पाती।
क्या?
-आइए। ऑंगन में। -एमी।
यहॉं।
सरप्राइज़!
फ़ॉन्ग?
मुझे तुम लोगों की याद आई।
डैड?
वही मेरा नाम है।
हमें आपकी बहुत याद आई।
ओह, उतनी नहीं जितनी मुझे आई, बेटी।
मुझे यक़ीन नहीं हो रहा कि आप यहॉं हैं।
और कि यह सब तुमने किया।
मैंने कुछ नहीं किया। यह सब एम्स ने किया।
कोई बड़ी बात नहीं है।
तो, तुम क्या खाना लाए हो?
तुम्हारी मनपसंद चीज़ें।
तो तुम्हें छुट्टी कैसे मिली?
मैं यहाँ और वहाँ के लोगों को जानता हूँ।
चलो देखते हैं यहॉं क्या-क्या है।
वे तकिए मेरे कमरे से लाई हो, एमी?
तकनीकी रूप से, वह मॉम और डैड का कमरा है क्योंकि वे घर का कर्ज़ा चुकाते हैं।
चलो।
लगता है भूमि सर्वेक्षक को लाने के लिए हमारे पास पर्याप्त पैसे आ गए हैं।
हॉं, बिल्कुल, मॉम!
-मुझे पता था आप यह कर लोगे। -शुक्रिया, टीम।
क्या दिन है।
किसे पता था डेंजर प्वॉइंट को बचाना इतना मुश्किल होगा?
मुझे नहीं पता था।
मेरे हिसाब से हम सभी को एक ब्रेक लेना चाहिए। चलो कुछ सवारी करते हैं।
चलो!
पीटी, मेरे सामान को फिर से छुआ, तो मार-मारकर भर्ता बना दूँगी।
क्या? मैंने कुछ नहीं किया।
तुम्हें कैसे पता चला कि यह मैं था?
कितने जहाज ऐसा कर सकते हैं?
केवल सात समुद्रों को पार करने वाला सबसे तेज़ जहाज़।
तुमने हमें बचा लिया, रेमिंगटन।
सर्फ़साइड गर्ल्ज़ को मदद के लिए बुलाने के लिए शुक्रिया।
सर, आपने उन्हें "बच्चा" नहीं कहा।
इसकी आदत मत डालो।
जाओ, मोती।
नीचे अपने क्वांटम दोस्तों के साथ जाओ।
हम "अब्सिडियन फ़्लायर" पर वापस चले गए हैं।
मैंने कैप्टन को मज़ाक में कहा कि उनका कैबिन मेरा है।
कैप्टन डिवार सुनकर ख़ुश नहीं हुए।
कौन जानता था कि सैम का एक बड़ी लहर पर फिसल जाना
हमें हमारे गर्मियों के बड़े रोमांचक कामों की ओर ले जाएगा?
मुझे।
नहीं।
पर मुझे पता था कि हम डेंजर प्वॉइंट का राज़ पता कर लेंगे।
विज्ञान और तर्क के साथ।
और रहस्य और जादू और अप्रत्याशित।
सब कुछ।
हे, रेमी। तुम्हें लगता है हम "अब्सिडियन फ़्लायर" पर आ सकते हैं,
भले ही वह हमारे भौतिक जगत में न हो?
अब, यह परीक्षण करने लायक एक वैज्ञानिक सिद्धांत है।
चलो भुतहा जहाज पर चलें।
-तुम्हारे पास अभी भी वह शूटर वाली चीज़ है? -बेशक।
द लेडी?
मैं दीवार के पार जाने के लिए तैयार हूँ।
चलो भी, रेमी। हमें अपना घर दिखाओ।
हॉं।
जहाज़ का सिर पास के देखने पर और भी सुंदर लगता है।
हॉं। जो बाद में आएगा वह पछताएगा।
चलो।
मैं इंतज़ार नहीं कर सकती।
किम ड्विनेल द्वारा लिखित चित्रात्मक उपन्यास पर आधारित
उप-शीर्षक अनुवादक: मुनीश मैन्दोला